13. veebruar

13. veebruar on Gregoriuse kalendri 44. päev. Juliuse kalendri järgi 31. jaanuar (1901–2100).

Sündmused

Eestis
1567 – Liivi sõda: toimus Ruunavere lahing. Harjumaal Ruunavere veski lähedal toimunud Poola ja Rootsi teenistuses olnud kohalike mõisameeste lahingus jäid võitjaks Poola poolel võidelnud, kes võidu järel rüüstasid nii Lääne- kui ka Harjumaad kuni Tallinna lähisteni.
1809 – Tallinna saksa teater alustas tegevust.
1919 – Eesti Vabadussõda: Rahvavägi alustas lõunarindel uusi pealetunge, et tõrjuda venelane Eesti piiridest kaugemale. Eestimaale jõudis Rootsi vabatahtlike väegrupp, kuhu kuulus 178 meest, ning kelle juhiks oli major Carl Axel Mothander.
1920 – Asutav Kogu ratifitseeris Tartu rahulepingu.
1920 – Vabariigi Valitsus nimetas Henrik Koppeli Tartu Ülikooli rektoriks.
1922 – Varssavis sai alguse 17. veebruarini kestnud Soome, Eesti, Läti ja Poola välisministrite konverents. Sõlmitud lepingud pidid aluse panema Balti liidule, kuid Soome vastuseisu tõttu see ei realiseerunud.
1928 – Sankt Moritzi taliolümpiamängud: sel päeval võistlesid kiiruisutajad Christfried Burmeister ja Aleksander Mitt. Kahe mehe parim koht oli 15.
 1931 – Eesti Spordileht avaldas 1930. aasta parimate sportlaste nimekirja, mis koostati rahvahääletuse tulemusena. Aasta sportlaseks valiti kergejõustiklane Elmar Rähn 856 häälega.
 1940 – Sõjaväe Kõrgem Kohus mõistis Nõukogude Liidu spiooni Aleksei Brovkini kaheks kuuks vanglasse; see oli teadaolevalt viimane Eestis toimunud Nõukogude Liidu spioonide protsess.
1959 – asutati Välismaaga Sõpruse ja Kultuurisidemete Arendamise Ühing.
1966 – Eesti NSV Riiklik Noorsooteater andis J. Tombi nimelises Kultuuripalees oma esimese etenduse "Otsustage meie üle, inimesed!" (autorid Aleksandr Andrejev ja Mikk Mikiver).
1992 – sõlmiti Eesti-Soome vabakaubanduse kokkulepe.
1994 – NATO Põhja-Euroopa töörühma delegatsioon saabus Eestisse.
1996 – Riigikogu eestvõttel moodustati erikomisjon rublamüügi asjaolude väljaselgitamiseks.
1996 – Eesti Filmiajakirjanike Ühing valis aasta parimaks filmiks Priit Pärna ja Janno Põldma joonisfilmi "1895".
1999 – Tallinna ööklubis Hollywood toimus rootslaste algatusel suur kaklus.
2003 – asutati Sihtasutus Tartu Vaimse Tervise Hooldekeskus
2007 – Tallinna Ülikooli uueks rektoriks sai Rein Raud, kelle ametiaeg algas 15. mail.

Maailmas
 1542 – Inglismaa kuningas Henry VIII käskis hukata kuninganna Catherine Howardi, keda süüdistati abielurikkumises.
 1633 – Galileo Galilei vahistati Roomas katoliku inkvisitsiooni poolt.
 1668 – Hispaania tunnustas Lissaboni lepinguga Portugali iseseisvust.
 1689 – Oranje Willem ja tema abikaasa Mary II said Inglismaa, Šotimaa ja Iirimaa valitsejaiks.
 1692 – Glencoe veresaun: Inglise väed tapsid Glencoe all hulgaliselt šoti mägilasi, kes ei vandunud kuningas William III-le truudust.
 1741 – ilmumist alustas esimene Ameerika Ühendriikide ajakiri The American Magazine, or a Monthly View of the Political State of the British Colonies.
 1858 – kapten John Speke ja Sir Richard Burton avastasid esimeste eurooplastena Aafrikas asuva Tanganjika järve.
 1861 – Mõlema Sitsiilia kuningas Francesco II alistus Gaeta lähedal Giuseppe Garibaldi juhitud vägedele.
 1895 – vennad Lumiere'id patenteerisid Pariisis kinematograafi.
 1945 – Teine maailmasõda: liitlasväed vallutasid Budapesti.
 1945 – Teine maailmasõda: algas Dresdeni pommitamine.
 1946 – ÜRO Peaassamblee võttis vastu resolutsiooni ÜRO Raadio asutamise kohta.
 1960 – Prantsusmaa korraldas Alžeerias Sahara kõrbes oma esimese tuumapommikatsetuse.
 1968 – USA viis 10 000 sõdurit Vietnami, kus lahingud olid ägenenud.
 1974 – dissident ja kirjanik Aleksander Solženitsõn saadeti välja Nõukogude Liidust ning temalt võeti ära riigi kodakondsus.
 1980 – Lake Placid'is algasid 24. veebruarini toimunud XIII taliolümpiamängud.
 1984 – Konstantin Tšernenko valiti NLKP KK peasekretäriks ning riigipeaks.
 1988 – Calgarys algasid 28. veebruarini kestnud XV taliolümpiamängud.
 1989 – Nõukogude-Afganistani sõda: Nõukogude Liidu väed lahkusid Afganistani pealinnast Kabulist.
 1990 – Suurbritannia, Nõukogude Liit, Prantsusmaa ja Ida- ning Lääne-Saksamaa leppisid kokku järgnevad läbirääkimised Saksamaa taasühendamise kohta.
 1991 – Ameerika Ühendriikide lennukid purustasid Bagdadis asunud punkri, mida esialgu peeti sõjaliseks objektiks. Hiljem selgus, et tegu oli elamuga, hukkus eri allikate väitel 50–500 tsiviilisikut.
 1992 – Ford Motor Co. teatas oma suurimast – 2,3 miljardi USA dollari suurusest kahjumist.
 1993 – Angola valitsusväed ründasid UNITA sisside valduses olevat mägismaad, mille eesmärgiks oli avada ühendustee Huambo linnaga.
 1994 – Somaalia sissid röövisid kaht Itaalia humanitaartöötajat ning mõrvasid ÜRO rahuvalvaja.
 1995 – Peruu valitsus deklareeris, et riigi relvajõud olid vallutanud viimase Peruu territooriumil asuva Ecuadori sõjaväebaasi – kuulutati välja ühepoolne vaherahu.
 1997 – USA Dow Jonesi indeks tõusis esmakordselt üle 7000 punkti.
 1998 – Aafrika rahukaitseväed, mida juhtis Nigeeria, alustasid Sierra Leone sõjaväelise valitsuse kukutamist, hõivates pealinna Freetowni parlamendihoone.
 2004 – Asutati Kia Motorsi esimene tehas Euroopas – Kia Motors Slovakia.

Sündinud 

 1769 – Ivan Krõlov, vene kirjanik
 1805 – Peter Gustav Lejeune Dirichlet, saksa matemaatik
 1873 – Fjodor Šaljapin, vene ooperilaulja
 1882 – Tadeusz Banachiewicz, Poola astronoom ja matemaatik
 1903 – Georges Simenon, belgia kirjanik
 1910 – William Bradford Shockley, USA füüsik, Nobeli auhind 1956
 1912 – Harald Riipalu, eesti sõjaväelane
 1933 – Kim Novak, ameerika filminäitleja
 1934 – George Segal, ameerika näitleja
 1937 – Enn Soosaar, eesti tõlkija
 1937 – Rupiah Banda, Sambia poliitik ja diplomaat
 1944 – Heino Lill, eesti korvpallur ja korvpallitreener
 1950 – Peter Gabriel, inglise muusik
 1960 – Pierluigi Collina, itaalia jalgpallikohtunik
 1961 – Henry Rollins, ameerika muusik
 1972 – Virgilijus Alekna, leedu kergejõustiklane
 1974 – Robbie Williams, briti poplaulja
 1980 – Sebastian Kehl, saksa jalgpallur
 1984 – Eveli Saue, eesti laskesuusataja

Surnud 

 1883 – Richard Wagner, saksa helilooja
 1905 – Konstantin Savitski, vene maalikunstnik ja pedagoog
 1952 – Josephine Tey, šoti kirjanik
 1991 – Gunnar Hultgren, rootsi vaimulik
 1997 – Viivi Timm, eesti zooloog ja hüdrobioloog
 2006 – Sir Peter Strawson, briti filosoof
 2006 – Kunnar Allikvee, eesti fotograaf ja pedagoog

Pühad 
 Rahvusvaheline raadiopäev

Ilmarekordid 
Tallinna maksimumtemperatuur +6,5 °C (1925)
Tallinna miinimumtemperatuur –30,0 °C (1977)
Tartu maksimumtemperatuur +5,3 °C (1974)
Tartu miinimumtemperatuur –31,5 °C (1871)

Viited 

Veebruar 13